
CONSILIUL LOCAL AL MUNICIPIULUI


    S I G H I Ş O A R A

H O T Ă R Â R E A  NR. 59






        din 31 martie 2011

privind prelungirea  unor contracte de închiriere

Consiliul Local al Municipiului Sighişoara:

Având în vedere expunerea de motive a Primarului municipiului la propunerea de prelungire a unor contracte de închiriere;

Având în vedere cererile adresate Primăriei municipiului de către beneficiari ai unor contracte de închiriere, având ca obiect  terenuri ocupate de construcţii - garaje auto, tonetă şi un spaţiu cu altă destinaţie decât locuinţă,  a căror termen  a expirat sau expiră la data de 30.04.2011;

Având în vedere clauza din contractele de închiriere, care prevede că la expirarea termenului, proprietarul/administratorul poate prelungi contractul, precum şi clauza referitoare la tacita relocaţiune, conform căreia dacă chiriaşul foloseşte bunul închiriat cu acordul proprietarului/administratorului şi după expirarea termenului stabilit prin contract, contractul de închiriere se consideră reînnoit prin tacita relocaţiune, care nu poate depăşi perioada de 5 ani;
 Având în vedere Raportul de specialitate comun al Direcţiei Administrarea Patrimoniului  şi Compartimentului Urbanism prin care se propune aprobarea prelungirii contractelor de închiriere,  îndeplinindu-se prevederile legale;

Având în vedere că în urma prelungirii contractelor de închiriere nu sunt afectate planurile de sistematizare şi că terenurile închiriate nu fac obiectul Legii nr. 10/2001,  republicată, cu modificările şi completările ulterioare şi al Legii nr. 247/2005;


Având în vedere că prin prelungirea contractelor de închiriere se aduc venituri suplimentare la bugetul local;

Având în vedere avizele favorabile ale Comisiei pentru studii şi prognoze economico-sociale, buget ; ale Comisiei pentru organizare şi dezvoltare urbanistică; ale Comisiei de comerţ; ale Comisiei pentru protecţie socială, cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
           În baza art. 36 (2) lit. „c” şi (5) lit. „a” şi „b”, art. 45(3), art. 115 (1) lit. ,,b’’ şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă prelungirea contractului de închiriere nr. 639/2006, încheiat cu Prodan Marian, având ca obiect terenul ocupat de construcţia – garaj auto,în suprafaţă de 17,87 mp. situat în strada Mihai Viteazu, nr. 67, lot nr. 26, a cărui termen expiră la data de 30.04.2011.

Începând cu data de 01.05.2011, chiria va fi de 178,70 lei, respectiv 10,00 lei/mp./an, stabilită în baza art. 2 din anexa nr. 9 la Hotărârea Consiliului Local nr. 91/27.05.2010 şi se va indexa cu indicele de inflaţie anual .
Perioada pentru care se aprobă prelungirea contractului de închiriere este de 5 (cinci) ani, cu posibilităţi de prelungire.

Prelungirea contractului de închiriere se va face prin act adiţional.
Art.2. Se aprobă prelungirea contractului de închiriere nr. 637/2006, încheiat cu Stoica Mihai, având ca obiect terenul ocupat de construcţia – garaj auto,în suprafaţă de 17,87 mp.situat în strada Mihai Viteazu, nr. 67, lot nr. 28, a cărui termen expiră la data de 30.04.2011.

Începând cu data de 01.05.2011, chiria va fi de 178,70 lei, respectiv 10,00 lei/mp./an, stabilită în baza art. 2 din anexa nr. 9 la Hotărârea Consiliului Local nr. 91/27.05.2010 şi se va indexa cu indicele de inflaţie anual .
Perioada pentru care se aprobă prelungirea contractului de închiriere este de 5 (cinci) ani, cu posibilităţi de prelungire.

Prelungirea contractului de închiriere se va face prin act adiţional.

Art.3. Se aprobă prelungirea contractului de închiriere nr. 598/2006, modificat şi completat prin actul adiţional nr. 1/2010, încheiat cu I.I. Orban Balazs Laszlo, având ca obiect terenul ocupat de tonetă, în suprafaţă de 4,75 mp. situat în strada Cositorarilor f. nr. a cărui termen expiră la data de 30.04.2011.

Chiria este cea stabilită prin contractul de închiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este de 5 (cinci ) ani, cu posibilităţi de prelungire.

Prelungirea contractului de închiriere se va face prin act adiţional.

Art.4. Se aprobă prelungirea contractului de închiriere nr. 373/2005, modificat şi completat prin actele adiţionale nr. 1 – 7, încheiat cu S.C. In Com Trans S.R.L., având ca obiect spaţiul  cu altă destinaţie decât locuinţă – birou, în suprafaţă de 32,00 mp. situat în str. Hermann Oberth, nr. 22 , a cărui termen a expirat la data de 31.12.2010.

Chiria este cea stabilită prin contractul de închiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este de 1 (un) an, cu posibilităţi de prelungire.

Prelungirea contractului de închiriere se va face prin act adiţional.

Art.5. Primăria municipiului se încredinţează cu ducerea la îndeplinire a prezentei.


PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu  17 voturi pentru. Nu participă la vot domnul consilier Prodan Dumitru)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

2 ex. Direcţia ad-rea patrimoniului ;

10 ex.HG/FM

